Kaapse busbestuurders in klipgooiery beseer | Netwerk24
Deur Nazley Wilschutt 28 Februarie 2020 15:41
Pendelaars was gestrand en moes in lang toue wag op vervoer nadat taxibestuurders die busse verhinder het om te ry.
Die taxibestuurders is glo kwaad omdat hul taxi’s deur die verkeersdepartement geskut word.
Chaos by die Nyanga-busterminus.Foto: Twitter/Brett Herron
Richard Coleman, woordvoerder van die Kaapstadse verkeersdepartement, sê die busbestuurders is nie erg beseer nie en die lede van die polisie, metropolisie en die weermag was op die toneel.
Intussen het treine Vrydagoggend weer geloop nadat dienste Donderdag opgeskort is toe die Passasiersagentskap van Suid-Afrika (Prasa) nie sy agterstallige skuld aan Eskom betaal het nie.
Prasa het die geld betaal en Eskom het die kragtoevoer herstel.
Riana Scott, woordvoerder van Metrorail, sê vandalisme van infrastruktuur tussen die Mutual en Parow-stasie skep egter steeds probleme op die noordelike spoorlyn.
Meer oor: Golden Arrow | Richard Coleman | Nyanga | Betoging